ବିଶାଖାପଟନମଃ କରୋନା ସଙ୍କଟକୁ ଦୃଷ୍ଟିରେ ରଖି ଆନ୍ଧ୍ର ମୁଖ୍ୟମନ୍ତ୍ରୀ ଜଗନ୍ ରେଡ଼ି ଏକ ବଡ଼ ଘୋଷଣା କରିଛନ୍ତି । ଲକ୍ଡ଼ାଉନ ଯେବେ ଖୋଲିଲେ ମଧ୍ୟ ରାଜ୍ୟରେ ସ୍କୁଲଗୁଡ଼ିକ ଅଗଷ୍ଟ ୨ ତାରିଖ ପୂର୍ବରୁ ଖୋଲି ପାରିବ ନାହିଁ । ରାଜ୍ୟର ସ୍କୁଲଗୁଡ଼ିକୁ ୨ ଅଗଷ୍ଟ ପର୍ଯ୍ୟନ୍ତ ଛୁଟି ଘୋଷଣା କରାଯାଇଛି । ୩ ତାରିଖରେ ସ୍କୁଲ ଖୋଲିବ ବୋଲି ସେ କହିଛନ୍ତି ।
ମଙ୍ଗଳବାର ଜଗନ୍ କହିଛନ୍ତି ଯେ କରୋନା ମହାମାରୀ ଏକ ବଡ଼ ସଙ୍କଟ ଭାବରେ ଉଭା ହୋଇଛି । ଏଥିପାଇଁ ସମସ୍ତେ ପ୍ରସ୍ତୁତ ରହିବା ଆବଶ୍ୟକ । ୪ର୍ଥ ପର୍ଯ୍ୟାୟ ଲକଡାଉନ ବେଳେ ରାଜ୍ୟରେ ସବୁ ଦୋକାନ ବଜାର ଖୋଲା ରହିବ ଓ ପବ୍ଲିକ ପରିବହନ ସେବା କାର୍ଯ୍ୟକାରୀ ହେବ। ହେଲେ ସବୁଠାରେ ସାମାଜିକ ଦୂରତାକୁ ପାଳନ କରାଯିବ । ସେହିପରି ରାଜ୍ୟରେ ପରବର୍ତ୍ତୀ ନିର୍ଦ୍ଦେଶ ଯାଏ ସିନେମା ହଲ, ଧାର୍ମିକ ପ୍ରତିଷ୍ଠାନ, ମଲ ଆଦି ବନ୍ଦ ରହିବ ବୋଲି ସେ କହିଛନ୍ତି।
